Steel Challenge

Steel Challenge er en skytesport utelukkende med stålmål i forskjellige størrelser og plasseringer. Sporten organiseres i Norge av Dynamisk Sportsskyting Norge (DSSN), og internasjonalt av Steel Challenge Shooting Association. Det er om å gjøre å bruke kortest mulig tid på å treffe alle skivene, og konkurransen består av åtte forskjellige standardiserte løyper.
Steel Challenge har mange likheter med IPSC, men har et mer TV- og publikumsvennlig format på grunn av faste løyper og enklere regler. Siden de samme løypene skytes hvert år er Steel Challenge et sted hvor fartsrekorder settes og slås.


== Gjennomføring ==
Alle løypene skytes fem ganger hvor den dårligste tiden tas bort, bortsett fra på «Outer Limits» hvor man bare skyter fire ganger og de tre beste tidene blir tellende. Alle tellende tider blir lagt sammen, og vinneren er utøveren med lavest tid sammenlagt.
Tidligere ble det brukt en spesiell «stopp-skive» som måtte treffes til slutt for at tidtakeren skulle stoppe, men nå brukes i stedet vanlige skytetimere. Skyter man på andre skiver etter stopp-skiven får deltakeren tilleggstid. 


=== Løyper ===
De åtte offisielle løypene er:

Five To Go (diagram Arkivert 12. august 2013 hos Wayback Machine.)
Showdown (diagram Arkivert 2. november 2013 hos Wayback Machine.)
Smoke & Hope (diagram Arkivert 19. juli 2012 hos Wayback Machine.)
Outer Limits (diagram Arkivert 12. august 2013 hos Wayback Machine.)
Accelerator (diagram Arkivert 12. august 2013 hos Wayback Machine.)
Pendulum (diagram Arkivert 18. oktober 2012 hos Wayback Machine.)
Speed Option (diagram Arkivert 18. oktober 2012 hos Wayback Machine.)
Roundabout (diagram Arkivert 4. mars 2016 hos Wayback Machine.)Grunnet plassmangel kan løypene av og til avvike noe fra reglene, enten ved at avstanden mellom målene blir kortere eller at enkelte løyper kuttes ut. Arrangøren kan også ha med egne uoffisielle stager på level 1 matcher.


=== Skiver ===
Hver løype består av 5 stålmål, hvilket gir 40 skiver totalt for et stevne med alle de 8 offisielle VM-løypene. Et VM vil derfor bestå av minimum 195 skudd per klasse siden alle stagene skytes fem ganger, bortsett fra Outer Limits som bare skytes fire ganger. Skivene må være laget av herdet stål. Det er en anbefalt at stålmålene har helt flat fremside med festekrok på baksiden, men stålmål med gjennomgående krok kan også brukes. Skivene skal i utgangspunktet sprayes hvite, men arrangøren kan bruke en annen farge dersom værforholdene tilsier det. Uoffisielle stager på level 1 matcher kan uansett alltid sprayes i en egen farge. Det er anbefalt at stopplaten markeres tydelig ved at beina på skivestativet males med en egen farge, f.eks. rødt.


== Verdensmesterskap ==
Skytegrenen oppstod i USA, og VM i Steel Challenge har blitt arrangert siden 1981. Verdensmesterskapet kalles World Speed Shooting Championship (WSSC), og har vært arrangert i Piru, California fra 1981 til 2011 (bortsett fra 1994, 1995 og 1996). Fra 2012 har VM blitt arrangert i Frostproof, Florida.


=== Tidligere verdensmestere ===
Liste over tidligere verdensmestere i Steel Challenge


=== Verdensrekorder ===
Verdensrekorder kan bare settes i VM.

Liste over gjeldende verdensrekorder i Steel Challenge for kvinner og menn


== Europamesterskap ==
Europamesterskapet ble i 2014 arrangert i Nederland, og i tillegg arrangeres det store stevner i Italia og Tyskland.


== Norgesmesterskap ==
NM i Steel Challenge har vært arrangert årlig siden 2011, bortsett fra i 2013.
2011 Løvenskiold, 25-26. juni.
2012 Løvenskiold, 1-2. september.
2013 (Mesterskap ikke avholdt)
2014 Løvenskiold, 30-31. august.
2015 Revhiholen, Gjøvik, 18-19. april.
2016 Løvenskiold, 20-21. august.
2017 Enebakk, 16-17. september.
2018 Løvenskiold, 6-7. oktober.
2019 (Mesterskap ikke avholdt)
2020 Bjørkelangen, 30-31 mai.Norgesmesterskapet har pleid å bli arrangert med amerikansk løypeoppsett og skivestørrelser. Steel Challenge-konkurranser har vært arrangert i Norge i lang tid, og det ble i 2011 vedtatt eget norsk konkurransereglement.


=== Divisjoner ===
I Norge har man pleid å arrangere Steel Challenge for utstyrsdivisjonene under. Steel Challenge i seg selv er ikke ervervsgrunnlag, men teller som aktivitet opp mot reservevåpen for de divisjonene hvor det konkurreres med tilsvarende utstyr som IPSC og Sivilpistol. For å delta på Steel Challenge-stevner i Norge er det krav om at man er DSSN-medlem eller medlem av en annen IPSC-region.
I Norge er det krav om at konkurranseammunisjon skal holde en minimum faktor på 110 kgr·ft/s (ca. 2,17 newtonsekund). Internasjonelt er det ikke noe faktorkrav, men det var tidligere et faktorkrav på 120 kgr·ft/s (ca. 2,37 Ns). Faktorkravet var der for å sikre aktivering av en stopplate som stoppet tiden, men siden 2011 har det blitt brukt vanlige skytetimere istedenfor stopplater på internasjonale stevner. Det har blitt oppfordret til å bruke ammunisjon med lav faktor for å bevare målmateriellet.

Håndvåpen (pistol og revolver)
Open (tilsvarende IPSC Open)
Standard (tilsvarende IPSC Standard)
Production (tilsvarende IPSC Production)
Classic/Single Stack (tilsvarende IPSC Classic)
Revolver (tilsvarende IPSC Revolver)
Rimfire Open (tilsvarende Sivilpistol klasse 5)Rifle
Mini-Rifle/Rimfire Long Gun (tilsvarende IPSC Mini-Rifle Open)


=== Priser ===
På mesterskap i USA tildeles også følgende priser:

«Steel Master» tildeles skytteren med lavest tid sammenlagt for tre fullførte håndvåpendivisjoner, med følgende krav:
En av divisjonene må være .22 LR pistol eller revolver (optiske eller jernsikter)
De andre to divisjonene må være skutt med sentertent pistol eller revolver, og bare en av dem kan ha optisk siktemiddel.
«Rifle Master» tildeles skytteren med lavest tid sammenlagt for to fullførte rifledivisjoner, med følgende krav:
En av divisjonene må være .22 LR rifle (optiske eller jernsikter)
Den andre divisjonen må være skutt med karabin i pistolkaliber (PCC, enten med optiske eller jernsikter).


=== Liste over norgesmestere ===
Overall
Lady
Senior
Super Senior


== Se også ==
Sivilpistol
Skytesport


== Referanser ==


== Eksterne lenker ==
Steel Challenge Shooting Association
Norsk regelverk for Steel Challenge
Video: Nybegynnerguide for Steel Challenge (engelsk)
Video: Tips og ulike taktikker (engelsk)